Sámi Grand Prix

Sámi Grand Prix, ofte forkortet til SGP, er en samisk sang- og joikekonkurranse som har blitt arrangert årlig siden 1990. Konkurransen avholdes i Báktehárji i tettstedet Kautokeino i Indre Finnmark hver påskeaften i forbindelse med . Hovedarrangøren er stiftelsen , med NRK som medarrangør siden 2022. Konkurransen har deltakere fra hele Sápmi - Norge, Sverige, Finland og Russland - som konkurrerer i klassene tradisjonell joik eller moderne sang. Vinneren av sangklassen kan senere delta i konkurransen Liet International.

 Historikk 
 Bakgrunn 
miniatyr|Vinnerne av sangklassen i Sámi Grand Prix 2021, Lávre Johan Eira fra Norge og Hildá Länsman fra Finland, fremfører deres bidrag. 
Sámi Grand Prix er en sangkonkurranse som ble etablert i 1990 som et nytt tilskudd til Samisk påskefestival. Påskefestivalen har vært en årlig begivenhet i Kautokeino og bygdene rundt siden 1972. Konsertene som ble arrangert på påskeaften ble festivalens høyedepunkt, hvor etter hvert joikere og sangere fra hele Sápmi opptrådte.Altaposten 8. april 1976. «Påskefestival» med joik og gjester fra Grønland. Side 5.Stiftelsen Lásságámmis hjemmeside. Påskefestivalen i Kautokeino og Áillohaš. Besøkt 7. april 2022. Fra 1974 ble den da nybygde «Plasthallen» benyttet som arena for disse konsertene. 

I januar 1990 sendte arrangørene av Påskefestivalen, Kautokeino sameforening og Kautokeino sameungdomsforening, ut en pressemelding med invitasjon til samer i hele Norden til å delta i verdens første «helsamiske melodifestival», Sámi Grand Prix.Finnmark Dagblad 9. januar 1990. Samisk Grand Prix. Side 9.Finnmark Dagblad 17. mars 1990. Klart for Samisk Grand Prix. Side 7. Til tross for at arrangementet ikke fikk noen statlig økonomisk støtte dette året, ble det gjennomført.

Sámi Grand Prix har siden 1990 blitt arrangert årlig i Kautokeino på påskeaften, med unntak av i 2020 da den ble avlyst som følge av tiltakene som ble innført under covid-19-pandemien.NRK Sápmi 4. april 2021. Won the Sámi Grand Prix: – It is a childhood dream that has come true. Besøkt 3. april 2022.  De tre første konkurransene ble avholdt i «Plasthallen», og fra 1993 har idrettshallen Báktehárji blitt benyttet som arena.Nordlys 10. april 1990. Samisk Grand Prix. Side 25.Finnmarken 9. april 1990. Den første samiske Melodi Grand Prix. Side 23.Altaposten 16. januar 1993. Teaterfokus for påskefestivalen. Side 25.

I løpet av 1990-årene hadde arrangørene av Påskefestivalen og Sámi Grand Prix opparbeidet seg et større økonomisk underskudd, og behovet for at en stiftelse skulle overta driften av festivalen meldte seg.Altaposten 6. januar 1998. «Slåsskamp» om Sami Grand Prix. Side 6. Lest 7. april 2022. I 2000 grunnla Kautokeino sameforening, Kautokeino kommune og Beaivváš stiftelsen Samisk musikkfestival, som senere har vært konkurransens hovedarrangør.Samisk påskefestivals hjemmeside. Om oss. Besøkt 7. april 2022. 
Siden 2022 har NRK vært medarrangør av Sámi Grand Prix.NRK 26. februar 2021. Slik blir Sámi Grand Prix 2021. Besøkt 8. april 2022.

 Konkurransen siden 1990 
Utover 1990-tallet utviklet Sámi Grand Prix seg fra å være en nærmest lokal konkurranse med deltakere fra Finnmark til et mer mangfoldig arrangement med bidrag fra hele Norden. Av 17 påmeldte bidrag i 1990, valgte nominasjonskomitéen ut åtte deltakere til klassen sang og fire til klassen joik, hvorav elleve av deltakerne var fra den norske siden av Sápmi én var fra Sverige. 
Fra 1991 til 1994 var alle deltakerne musikere fra Norge, og hovedsakelig fra Kautokeino, Karasjok og Masi. Musikeren Niko Valkeapää, som deltok tre ganger disse årene og vant i 1994 og 1995, er opprinnelig fra Finland, men var bosatt i Kautokeino.Altaposten 15. mars 1991. Fra bannlyste konserter til populær konkurranse. Side 19.Altaposten 26. mars 1992. Finalistene klare i Sami Grand Prix. Side 24.NRK Sápmi. Hvem-Hva-Når om Sámi Grand Prix. Besøkt 4. april 2022. 
Fra slutten av 1990-tallet, og spesielt fra årtusenskiftet, ble det et økende antall deltakere i konkurransen fra Sverige og Finland. I 2001 ble den samiske befolkningen i Russland for første gang representert i konkurransen. Deltakere fra Russland ble vinnere av joikdelen i 2001 og sangdelen i 2002.

Frem til 2005 var konkurransen åpen for alle, også barn. Blant andre deltok 13 år gamle Siv Tanja Gaup i 1991 og i 2003 var to av deltakerne 14 år.Altaposten 15. mars 1991. Ung Sangfugl med høye mål. Side 18. Lest 7. april 2022. 
I 2005 ble vinnerne av sangklassen den finske gruppa Poppoo, en kvartett av barn fra Utsjok i alderen 12 til 14 år.Altaposten 29. mars 2005. Middelmådig show. Side 13. Lest 7. april 2022. Denne seieren førte til at arrangørene diskuterte om det burde være en nedre aldersgrense for å delta, da det ikke var riktig at barn skulle konkurrere mot voksne. Før Sámi Grand Prix 2006 ble det vedtatt at artistene måtte ha fylt 16 år for å kunne delta.Altaposten 2. januar 2006. 16-års deltakergrense i Sami Grand Prix. Side 14. Lest 7. april 2022. 

I media har interessen for konkurransen gått fra å hovedsakelig ha omtale i lokalaviser og få korte nyhetsinnslag i riksdekkende TV til å bli en direktesendt konkurranse på NRKs hovedkanal med den mer omfattende forhåndsomtalen og markedsføringen dette innebærer. I 1991 gjorde Sameradioen et opptak av konkurransen, og det ble laget et kort innslag til NRKs nyhetssending.Altaposten 15. mars 1991. Sámi Grand Prix: …]. Side 19. 
De påfølgende året produserte de et TV-program fra konkurransen, som senere ble sendt på Sameradioen, og fra 1993 ble konkurransen sendt direkte på Sameradioen.Finnmarken 13. mai 1992. Samisk Melodi Grand Prix på TV. Side 5.iFinnmark 22. januar 2014. NRK Sápmi sender ikke Sami Grand Prix live i år. Besøkt 4. april 2022. 
Fra 1994 sendte også NRK P2 konkurransen direkte i Nord-Norge.Altaposten 26. mars 1994. Sami Grand Prix direkte på P-2. Side 5.
I 2022 ble Sámi Grand Prix for første gang direktesendt på NRK1.NRK 18. mars 2022. NRK sender Sámi Grand Prix. Besøkt 4. april 2022.NRK 26. oktober 2021. Søker deltakere til tidenes største utgave av Sámi Grand Prix. Besøkt 7. april 2022. 
I Sverige og Finland blir konkurransen strømmet direkte på SVTs og Yles nett-TV-tjenester.Kampanje 4. april 2022. Sender Sámi Grand Prix direkte på NRK1 for første gang. Besøkt 9. april 2022.

 Sámi Grand Prix og Liet International 
miniatyr|Ella Marie Hætta Isaksen vant sangklassen i Sámi Grand Prix i 2016 og Liet Internasjonal i 2017.
Siden 2006 har Sámi Grand Prix hatt funksjon som en av kvalifiseringsrundene til den beslektede Liet International (i Norden også kjent som Liet-Lávlut), en internasjonal sangkonkurranse for minoritetsspråk i Europa. Vinneren av klassen sang vinner retten til å representere Sápmi i Liet International.Eurolang 21. april 2006. Tuva throatsinger at Sámi Grand Prix (arkivert side). Besøkt 5. april 2022. 
Den norsk-svenske duoen Ellen Sara Bæhr og Johan Kitti (2006), det finske bandet SomBy (2009) og den norske sangeren Ella Marie Hætta Isaksen (2017) er artister som har vunnet både Sámi Grand Prix og Liet International.

I 2017 var Kautokeino arrangørsted for Liet International. Konkurransen var opprinnelig planlagt å skulle avholdes i 2016, men manglende finansiering gjorde at den ble flyttet og arrangert som en del av Påskefestivalen i 2017, to dager før Sámi Grand Prix.Eurovoix World 7. august 2016. …Contest May Be Cancelled Due To Financial Issues (arkivert side). Besøkt 8. april 2022. 

 Format 
I Sámi Grand Prix kåres det vinnere i de to klassene tradisjonell joik, som fremføres uten instrumentering, og moderne sang, der sang eller joik fremføres med instrumentering.NRK 26. oktober 2021. Søker deltakere til tidenes største utgave av Sámi Grand Prix (informasjonsboks). Besøkt 4. april 2022. 
Alle bidragene i begge klassene skal skal fremføres på ett eller flere av de samiske språkene. Bidragene skal være nyskrevne og ikke tidligere offentliggjort.Samisk påskefestival. Sámi Grand Prix. Besøkt 4. april 2022. Alle deltakerne må ha fylt 16 år. Arrangørenes formål med konkurransen er å stimulere til nyproduksjon av samisk musikk, tekst og joik.Framtid i Nord 9. januar 1990. "Sami Grand Prix 1990". Side 3. Lest 3. april 2022.

Konkurransen avgjøres gjennom en kombinasjon av poenggivningen fra en ekspertjury og telefonstemmer fra seerne, som hver teller 50 %.
Vinnerne av begge klassene mottar et beløp på  kroner, et stipend til en verdi av  kroner og et tilbud om å avholde en konsert på neste års påskefestival. Andre- og tredjepremiene er på henholdsvis  og  kroner. Artistene kan delta i én eller begge klassene.
Premiebeløpet har endret seg gjennom tiden konkurransen har blitt arrangert. I 1990 ble vinnerne tildelt  (joik) og  (sang) norske kroner.Altaposten 5. april 1990. Samisk musikkfestival med Hætta blant favorittene. Side 23. Det påfølgende året ble beløpet til vinneren av joikedelen justert opp slik at begge vinnerne mottok samme premie.

 Vinnere av klassen sang 
 År  Land  Artist  Sang   1990    Sáve (Ellen og Magnus Vuolab)  «Muital midjiide» Altaposten 15. mars 1991. Fra bannlyste konserter til populær konkurranse. Side 19. Lest 7. april 2022.  1991    Marit Elisabeth Hætta Øverli  «Jáddá go beaivi?»  1992    Audhild Valkeinen  «Máná eallinmokta»  1993    Ann-Mari Andersen  «Ráhkisvuohta seamma lea»  1994   /   Inger Marie Gaino Nilut og Niko Valkeapää  «Duinna gávnnadit»  1995    Niko Valkeapää  «Vádjolus»  1996    Nils Henrik Buljo  «Go beaivváš badjána»  1997    Anne Inger Eira og Marit Elisabeth Eira  «Don»  1998    Anja Vesterheim  «Guorus váibmu»  1999    Anja Vesterheim  «Boares muitu»  2000    Marit Susanne Utsi  «Duinna»  2001    Sofia och Anna (S. Jannok/A. Kärrstedt)  «Meahci mánná»  2002    Elvira Galkina  «Immel agk»  2003    Sofia Jannok  «Liekkas»  2004    Johan Kitti  «Eŋgelat lávllodit»  2005    Poppoo  «Giella ii leat jáddan»  2006   /   Johan Kitti og Ellen Sara Bæhr  «Luđiin muitalan»  2007    Ola Stinnerbom  «Snowflow»  2008    Elin Kåven  «Áibbas jaska»  2009    SomBy  «Ii iđida»  2010    Pia-Maria Holmgren  «Geaidnu»  2011    rOlfFa  «Gulatgo mu?»  2012    Inger Karoline Gaup  «Oainnát go?»  2013    Melina Kuhmunen og Johan Kitti  «Árran»  2014     Heli Aikio  «Naharij kanda»  2015    Nils Henrik Buljo  «1+1»  2016    Ella Marie Hætta Isaksen  «Luoddaearru»  2017    Inger Marie Gaino Nilut  «Min duovdagat»  2018    Inger Karoline Gaup  «Oainnát go?»  2019    Saara Hermansson  «Mov laavlome» 2020 Avlyst som følge av covid-19-pandemien Samisk påskefestivals hjemmeside. Sámi Grand Prix historie. Besøkt 7. april 2022. 2021   /   Lávre Johan Eira og Hildá Länsman  «Jođi lea buoret go oru»  2022    Ingá-Máret Gaup-Juuso  «Dovdameahttumii»   2023    Mihka og Andreas  «Ále guođe mu»  2024      «»   2025     med   «»  

 Vinnere av klassen tradisjonell joik 
 År  Land  Artist  Joik   1990    Johan Anders Eira  «Báktevári searat»  1991    Anders Nils J. Eira  «Anders Nils Eira»  1992    Anders Nils J. Eira  «Johan M. Kemi»  1993    Marit Gaup Eira  «Mihkkal Juhán»  1994    Anders Aslak N. Eira  «Mathis Rasmus»  1995    Anders Aslak N. Eira  «Nils Lars»  1996    Anders P. Bongo  «Mikkel Ánná»  1997    Marit Gaup Eira  «Hilbon Májjáš»  1998    Nils Jørgen Utsi  «John Máhtte»  1999    Berit Anne Oskal Kemi  «Dovnnas luohtái»  2000    Lars Ante Kuhmunen  «Gabna duottar»  2001    Anfissa Agueva  «Meleš»  2002    Ellen Oskal  «Ellen Sara Oskal Gaup»  2003    Marit Gaup Eira  «John Martin»  2004    John Mathis Utsi  «Issát Ánte»  2005    Anne Berit Peltoperä og Solveig Skum Solbakken  «Áinnut»  2006    Anna-Reetta Niemelä  «Golleeatnama mánná»  2007    Anne Berit Peltoperä  «Helene»  2008    Ánte Niillas N. Bongo  «Sara Inga»  2009    Inga Biret Márjá Triumf og Ann Caroline Eira  «Johan Martin Eira»  2010    John Mathis A. Utsi  «Rásttoš Jovnna»  2011    Jan Ole Hermansen  «Inga Karita»  2012    Marit Kristine H. Sara  «Máhtte Ánte»  2013    Per Bueng  «Kate Heidi»  2014    Jörgen Stenberg  «Nejla»  2015    Johan Anders Bær  «Skomáhkár Ánde»  2016    Johan Ivvár Gaup  «Mikkel Andreas»  2017    John-André Eira  «Svein Egil»  2018    Hans Ole Eira  «Mina Helene»  2019    Kim Hallgeir Berg  «John Heandarat»2020 Avlyst som følge av covid-19-pandemien    2021    Máhtte Ánte J. Sara  «Karen Marianne»   2022      «Skilgget»  2023      «Goeksege»  2024      «Njealječalmmat»   2025    OSCAAL  «»  

 Áillohaš musikkpris 
miniatyr|Sofia Jannok vant Áillohaš musikkpris i 2014 og sangklassen i Sámi Grand Prix 2001 og 2003..
I 1993 ble Áillohaš musikkpris etablert av Kautokeino kommune og Norske samers riksforbund som en gave til den samiske musikeren Nils-Aslak «Áillohaš» Valkeapää i anledning hans femtiårsdag.Nordlys 22. mars 1993. Varm hyllest til solens sønn. Side 19.
Prisen deles ut hvert år på påskeaften under Sámi Grand Prix for å ære samiske musikere eller band som har gjort en særlig viktig jobb for samisk musikk.Folkorg.no 28. mars 2011. Mari Boine jubilerer. Besøkt 5. april 2022.
Prisvinnerne mottar en pengesum på  norske kroner, et diplom, kunst og ett to ukers opphold på «Lásságámmi», som er et hus oppført av Nils-Aslak Valkeapää i Skibotn i Nord-Troms.Hjemmesiden til Samisk påskefestival. Áillohaš musikkpris. Besøkt 5. april 2022.Stiftelsen Lásságámmis hjemmeside. Om stiftelsen. Besøkt 5. april 2022.
Mari Boine ble den første artisten som mottok prisen.

 Vinnere av Áillohaš musikkpris 
 År  Artist  1993  Mari BoineNRK Sápmi 5. april 2015. Ođđa sámi musihkain bargamin. Besøkt 4. april 2022. 1994  Johan Anders Bær 1995  Ole Larsen Gaino 1996  Wimme Saari 1997  Roger Ludvigsen 1998  Inga Juuso 1999  Iŋgor Ántte Áilu Gaup 2000  Sančuari 2001  Johan Sara jr. 2002  Frode Fjellheim 2003  Intrigue 2004  Anders P. Bongo 2005  Niko Valkeapää 2006  Dimitri joavku 2007  Ulla Pirttijärvi-Länsman 2008  Svein Schultz 2009  Liv Mæsel Rundberg 2010  Issát Sámmol Heatta 2011  Halvdan Nedrejord 2012  Marit Gaup Eira 2013  Magnus Vuolab 2014  Sofia Jannok 2015  Jussi Isokoski 2016  Johan Andreas Andersen 2017  Deatnogátte Nuorat 2018  Sara Marielle Gaup Beaska  2019  Domna Khomjuk 2020  SlinCrazeYLE Sápmi 4. november 2020. SlinCraze lea dán jagáš Áillohaš-bálkkašumi vuoiti. Besøkt 4. april 2022. 2021  Marja Mortensson 2022  Øystein Nilsen NRK Sápmi 17. april 2022. Áillohaš-bálkkašupmi Øystein Nilsenii. Besøkt 17. april 2022. 2023  Maj-Lis Skaltje NRK Sápmi 17. april 2022. Áillohaš-prisen 2023 til Maj-Lis Skaltje. Besøkt 8. april 2023. 2024  Ella Marie Hætta Isaksen NRK Sápmi 30. mars 2024. Ella Marie Hætta Isaksen får årets Áillohaš musikkpris. Besøkt 30. mars 2024. 2025  Jon Henrik Fjällgren NRK Sápmi 12. april 2025. Fjällgren fikk Sápmis største musikkpris. Besøkt 12. april 2025.

 Referanser 

 Se også 
 Norsk Melodi Grand Prix
 Eurovision Song Contest
 Suns Europe
 Tyrkvisjonens sangkonkurranse
 Pan-ArcticVision

 Eksterne lenker 
 Samisk musikkfestival 
 Samisk musikkfestival 
 Sámi Grand Prix på NRK TV
 Vinnere, deltakere og låtskrivere 1990—2021 på NRK Sápmi